**2-дәріс**

**Бухгалтерлік есеп және салық есебі арасындағы байланыс, кәсіпорынның салық саясаты**

**Дәрістің мақсаты: Бухгалтерлік есеп және салық есебі арасындағы байланыс, кәсіпорынның салық саясатын білу және түсіну**

**Дәрістің жоспары:**

1. Салық есебі кажеттілігі мен жалпы мінездемесі
2. Бухгалтерлік есеп және салық есебі арасындағы байланыс
3. Кәсіпорынның салық саясаты

**Дәрістің мазмұны:**

Салық есебі салық мемлекет бюджетіне толық, уақтылы, дұрыс аударылып тұру, салық кезеңі ішінде шаруашылық операциялар тәртібі туралы сеніміді ақпарат алу, сыртқы және ішкі пайдаланушыларды мәліметтермен қамтамасыз ету мақсатымен жүзеге асырылады.

Салық есебінің обьектісі болып, кәсіпорынның өндірістік және өндірістік емес қызметі табылады. Соның нәтижесінде мекеменің бюджет алдында салық бойынша міндеттемесі пайда болады.

Салықтық есепке алу - салық салу объектілері және салық салуға байланысты объектілер туралы ақпаратты қорыту және жүйелеу, сондай-ақ және бюджетке төленетін басқа да міндетті төлемдерді есептеу және салық есептігін жасау мақсатында салық төлеушінің есепке алу құжаттамасын жүргізу процесі.

Салықтық есепке алу бухгалтерлік есеп деректеріне негізделеді.

Салық төлеуші есепке жазу әдісі бойынша салықтық есепке алуды жүргізуді жүзеге асырады.

Есепке жазу кезінде - есепке алу әдісі қолданылады. Есепке алу әдісіне сәйкес табыстар мен шығыстар, төлеген уақытына қарамастан, жұмыстарды орындау, қызметтерді көрсету, тауарларды өткізу мақсатында тиеп жіберу және мүлікті кіріске алу кезінен бастап есептеледі.

Салық төлеуші бөлек салықтық есепке алуды есепке алу құжаттамасының негізінде жүргізеді.

Есепке алу қүжаттамасы қағаз және электрондық жеткізгіштерде жасалады және салық тексеру жүргізу кезінде салық қызметінің органдарына табыс етіледі.

Салық төлеуші есепке алу құжаттамасын мемлекеттік тілде және орыс тілінде жасайды.

Есепке алу құжаттамасы есепке алу құжаттамасы жасалған кезеңнен кейінгі салық кезеңінен бастап осындай құжаттама жатқызылған салықтың немесе басқа да міндетті төлемінің 5 жыл талап қою мерзімі өткенге дейін сақталады.

Әлемдік тәжірибеде, бухгалтерлік есептің салық есебіндегі атқаратын ролі бойынша, салық есебінің 3 түрі анықталады:

Қазақстан Республикасында бұл салық есебінің түрлері белгілі-бір комбинация арқылы анықталынады. Солай, республикада кейбір салықтар бухгалтерлік есеп мәліметтерінсіз анықталынады(кеден баждары, мемлекеттік баждар).

Бухгалтерлік салық есебі

Салық есебінің мәліметтері бухгалтерлік есептің ақпараттарынан құралады

Біріктірілген есеп

Салық есебінің көрсеткіштер әртүрлі салық салу әдістерін қолдану арқылы анықталынады

Абсолюттік салық есебі

Салық көрсеткіштері бухгалтерлік есепсіз, салық салу әдістерін пайдалану арқылы анықталады

Сурет 1. Салық есебінің түрлері

**Салық есебі, кодекспен ақыталған, белгілі тәртіппен топталған, бастапқы мәліметтерді пайдалана отырып, салық бойынша салық базасын анықтауға арналған жүйе.**

Әр кәсіпорында нормалар мен ережелерді қолдану принципі бойынша, салық есебі әртүрлі ұйымдастырылады.

Салық мәліметтері келесілерді көрсету керек:

* 1. табыс және шығыс соммаларын қалыптастыру тәртібін
  2. есепті салық кезеңіндегі салық салу мақсаты үшін анықталынатын шығындар бөлігінің тәртібі
* Келесі салық кезеңдерінің шығыстарына жатқызылуы тиісті шығындар (зияндаралық кезеңдерінің шығыстарына жатқызылуы тиісті шығындар ()) қалдығының соммасын;
* Құрылатын резервтер соммаларының қалыптасу тәртібі;
* КТС бойынша бюджетпен есеп айырысулар бойынша қарыздар соммасын.

Салық есебінің мәліметтері расталуы тиіс:

* Бастапқы есептік құжаттарымен (бухгалтердің анықтамасын қоса алғанда);
* Салық есебінің талдамалы регистрларымен;
* Салық базасының есептеулерімен.

Салық есебі мәліметтерінің мазмұны (соның ішінде бастапқы құжаттардың мәліметтері) салықтық құпия болып табылады. Салық есебінң мәліметтерінде мазмұндалатын ақпаратқа қол жеткізген тұлғалар салық құпиясын сақтауға міндетті. Оның жариялануы үшін жауапкершілікке тартылады.

Салық кезеңі – бұл уақыт аралығында салық базасының қалыптасу процессі аяқталатын, салық міндеттемесінің көлемі соңғы рет анықталатын мерзім.

Белгіленген салық кезеңіне байланысты салықтар жедел және кезеңді-календерлық болып ажыратылады.

*Арнайы салықтық регистрлар мен басқа да салықтық құжаттамаларды белгілеу.*

Арнайы салықтық құжаттамаларды жүргізу салықтық есеп методологиясының формалды-техникалық тәсілі болып табылады. Салықтық құжаттама құжаттардың 3 түрінен тұрады:

1. салықтық есептеулер;
2. салықтық есептеулердің көрсеткіштерін растайтын құжаттама;
3. салықтық регистрлары.

Салықтық құжаттамалардың ерекшелігі болып, оның құрамында арнайы «салықтық» бастапқы құжаттар жоқ, өйткені салықтық есепті жүргізудің негізі болып, шаруашылық операциялардың жасалғандығын бекітетін бастапқы есепті-бухгалтерлік құжаттар табылады.

Салықтық есептеулер өз кезегінде салық төлеуші негізгі салықты-есептемелік көрсеткіштерді айқындайтын және салықтық міндеттемелер соммасын есептейтін арнайы типтік нысандарда көрініс табады(есептеулер, декларациялар, салықтың кейбір түрлері бойынша арнайы есептеулер ).

Бухгалтерлік есепте халықаралық есеп стандарттарын және ұлттық қаржылық есеп стандарттарын қолдану үшін әр кәсіпорын өзінің есеп саясатын жасауға мүдделі. Сол сияқты салық кодексінің талаптарын іс жүзіне асыру үшін әр кәсіпорын өзінің салықтық есепке алу саясатын дайындап, қолданысқа енгізуі тиіс. Бұл екі міндетті құжат кәсіпорында жеке немесе біріктірген түрде дайындалуы мүмкін. Салықтық есепке алу саясатында мынадай ережелер белгіленуге тиіс:

* салық төлеуші дербес әзірлеген салық тіркелімдерінің нысандары мен жасалу тәртібі;
* салықтық есепке алу саясатының сақталуына жауапты адамдар лауазымдарының атауы;
* салық салудың әр түрлі шарттары көзделген қызмет түрлері жүзеге асырылған жағдайда бөлек салықтық есепке алудың жүргізілу тәртібі;
* жер қойнауын пайдалану жөніндегі операцияларды жүзеге асырған жағдайда бөлек салықтық есепке алудың жүргізілу тәртібі;
* корпоративтік табыс салығын есептеу мақсатына орай шығыстарды шегерімге жатқызудың, сондай-ақ қocылғaн құн салығын есепке жатқызудың салық төлеуші таңдап алған әдістері.
* хеджирленетін тәуекелдерді, хеджирленетін баптарды және оларға қатысты пайдаланылатын хеджирлеу құралдарын, хеджирлеу тиімділігінің дәрежесін бағалау әдістемесін айқындау саясаты.

Салықтық есепке алу саясатында белгіленген ережелердің күші күнтізбелік жылға қолданылады.

Салық төлеуші салықтық есепке алу саясатында бұрын көрсетілмеген қызмет түрлерін жүзеге асырған кезде салықтық есепке алу саясатына тиісті өзгерістер және толыктырулар енгізуге тиіс.

Салықтық есепке алу саясаты халықаралық қаржылық есептілік стандарттарына және Қазақстан Республикасының бухгалтерлік есеп және қаржылық есептілік туралы заңнамасына сәйкес әзірленген есепке алу саясатына жеке бөлім түрінде енгізілуі мүмкін.

Есепке алу құжаттамасы:

* бухгалтерлік қүжаттаманы;
* салықтық нысандарды;
* салықтық есепке алу саясатын;
* салық салу объектілерін және (немесе) салық салуға байланысты объектілерді айқындау үшін, сондай-ақ салық міндеттемесін есептеу үшін негіз болып табылатын өзге де құжаттарды қамтиды.

Салық есебінің саясатында келесілердің бағдары болуы тиіс:

1. Ұйымның басшысы - өйткені ол оның қалыптасуы үшін жауапкершілікте;
2. Бас бухгалтер – ұйымның қаржылық есеп берулерін құрастыратындықтан;
3. Салық бойынша маман – оның кәсіби қатысуымен ғана Ережелердің мазмұнын сауатты және жан-жақты растауға болады;
4. аудитор - өйткені салық есебі аудиторлық тексерудің негізгі объектілерінің бірі болып табылады;
5. салық инспекторы - өйткені салық есебі саясатының элементтерінен ақыры салық салудың белгілі бір объектісінің қалыптасу тәртібі тәуелді.

Салық есебінің ұйымдасуы үшін жауапкершілікті кәсіпорынның жетекшісі атқаруы тиіс.

Салық есебінің саясатын таңдау мен растауға әртүрлі факторлар әсер етуі мүмкін. Бұл шаруашылық субъектісінің ұйымдық-құқықтық нысаны, қызметінің көлемі, ұйымның құрылымы, орташа тізімдік саны, салықтық қызмет ауқымы (әртүрлі салықтардан босатылу, салық ставкалары, салықтар бойынша жеңілдіктер), материалды базаның бар болуы (компьютерлік техникамен қамсыздануы, бағдарламалық-методикалық қамсыздануы және т.б.), бухгалтерлік кадрларының біліктілік деңгейі және басқалары. Барлық әсер ететін факторлардың жиынтығын ескере отырып ғана салық есебінің саясатын растау мен негіздеуді сауатты жүргізуге болады.

**Әдебиет:**

1.«Бухгалтерлік есеп пен қаржылық есептулік туралы» Қазақстан Республикасының заңы (4.10.2017жыл бойынша өзгертулер мен толықтыруларға сәйкес)

2. Салық және бюджетке төленетiн басқа да мiндеттi төлемдер туралы (Салық кодексi) 2017 жылғы 25 желтоқсандағы № 120-VІ ҚРЗ

3. Салық және салық салу : [Мәтін] : оқу құралы / С. Т. Жакипбеков, А. С. Канатов ; ҚР Білім және ғылым м-гі. - Алматы : EXLIBRIS, 2016. - 206 б.